Madeleine Milhaud

Madeleine Milhaud (22. maaliskuuta 1902 Pariisi, Ranska – 17. tammikuuta 2008 Pariisi, Ranska) oli ranskalainen näyttelijä ja libretisti. Hän oli säveltäjä Darius Milhaudin leski ja serkku.

Madeleine Milhaud syntyi Pariisissa. Hänen isänsä oli Aix-en-Provencesta ja äiti Belgiasta. Milhaud aloitti näyttelemisen jo nuorena, ja hänellä oli alalla pitkä työura. 

Milhaud meni naimisiin säveltäjämiehensä kanssa vuonna 1925. Parille syntyi vuonna 1930 poika, Daniel. Darius Milhaud on omistanut Madeleinelle pianosarjansa La Muse Menagère. Madeleine Milhaud kirjoitti libretot miehensä oopperoihin Médée, Bolivar ja La mère coupable. Hän täytti maaliskuussa 2002 sata vuotta.

Lähteet 

Ranskalaiset näyttelijät
Ranskalaiset libretistit
Yli satavuotiaiksi eläneet ranskalaiset
Vuonna 1902 syntyneet
Vuonna 2008 kuolleet